"Esențial pentru FCSB". Jucătorul remarcat de Ovidiu Burcă, înaintea derby-ului cu Rapid
FCSB este lider în campionat, înaintea disputării meciurilor din ultima etapă din sezonul regulat al Superligii României.
FCSB și Rapid sunt despărțite de 12 puncte înaintea duelului de pe Arena Națională de sâmbătă (9 martie), de la ora 20:00.
Înaintea derby-ului, Ovidiu Burcă a vorbit despre jucătorul decisiv de la FCSB, fără de care jocul echipei are de suferit.
Darius Olaru, lăudat de fostul tehnician al lui Dinamo
Ovidiu Burcă este de părere că internaționalul român a avut un rol decisiv în rezultatele obținute de FCSB în acest sezon.
"Olaru e un jucător care domină foarte mult jocul. Aduce un plus enorm celor de la FCSB. Este un jucător esențial pentru ei. Mâine se întâlnesc cele mai bune linii de mijloc din Liga 1. Și CFR poate intra aici. Rămâne de văzut care echipa va reuși să domine jocul mai mult", a declarat antrenorul, la Digi Sport.
În acest sezon, căpitanul de la FCSB are 14 goluri marcate și 3 pase decisive, jucând în 33 de partide, în toate competițiile.
Darius Olaru: "Ne gândim la o revanșă"
Căpitanul vicecampioanei a revenit și a prefațat derby-ul din ultima etapă a sezonului regulat, cu Rapid. Elevii lui Elias Charalambous caută revanșa pentru înfrângerea din tur.
"Revin după suspendare. Mi-am lăsat echipa într-un moment mai greu, dar s-au descurcat și fără mine. Au fost și momente grele. La finalul meciului cu Petrolul îmi venea din tribună să intru pe teren și să îmi ajut colegii. Suntem avantajați pentru că ne disputăm meciurile pe Arena Națională. Nu este un meci decisiv. Totul se va juca în play-off. Ne gândim la o revanșă acum.
Suntem mult mai montați. Vrem să tragem toți la căruță și să fie anul nostru. Ne-am maturizat mai mulți jucători. Am păstrat același nucleu de jucători. Eu nu mă gândesc la titlul de golgheter. Sunt sigur că el va câștiga acest trofeu. Am mai multă libertate pe fază ofensivă", a spus Darius Olaru, la Digi Sport.
Urmăriți SPORT.RO și pe Google News